**UiBs kvalitetssystem for utdanning**

**Eigenvurdering på emne- og programnivå**

Emnenivå: **ALLV301**

Programnivå: ALLV Master-nivå

|  |  |
| --- | --- |
| Emne/Program | ALLV301: Litteraturvitskapleg grunnkurs |
| År | V2020 |
| Emneansvarleg/  Programstyreleiar  (fagkoordintator) | Emneansvarleg: Prof. Lars Sætre  Fagkoordinator: Prof. Erik Bjerck Hagen |
| Samla vurdering av  gjennomføringa av  emnet/programmet | Emnevurdering: Emnet var i planlagt på godt innarbeidd vis. Hadde éin erfaren undervisar (prof.). Uv. hadde eitt 3 t seminarmøte i veka i tolv veker, og bestod av forelesingar samt omfattande rettleiing både munnleg og skriftleg, og så vel individuelt som kollektivt, semesteret igjennom. I tillegg arbeidde stud. i eiga kollokviegruppe med løysing av obl. oppgåver. Emnet hadde òg innlagt eit viktig og nyttig kurs på UBBHF i bruken av bibl. ressursar. – Emnet hadde 6 reg. studentar; 6 stud. gjennomførde obl. arbeidsoppgåver og frammøtekrav (75%), og tok eksamen; alle bestod. – Både pensum-forelesingane og den individuelle og kollektive rettleiinga betydde mykje for kunnskapstileigning og individuell fagleg utvikling. Uv.-formene fremja òg den faglege sosialiseringa sterkt. – Emnet har som eit av sine hovudmål at stud. gjennom semesteret utviklar ein detaljert og omfattande prosjektbeskrivelse (Pb) for den kommande masteroppgåva. Den ferdig utvikla Pb’en utgjer eksamenssvaret. Fire à fem rundar med skriftleg Pb-rettleiing i tillegg til den munnlege vart gjenomført. – Dette semesteret hadde kun 1 stud. bestemt seg for emne for masteroppgåva før semesterstart. Det gav ein del prøving og feiling hos studentane i byrjinga, og kravde mykje rettleiing. I stud.-gruppa var det merkbare skilnader i innsiktsnivå og fagleg yteevne (frå det framifrå til det litt under middels); dette gav utfordringar i undervisninga. Fagleg sett heva imidlertid stud. seg jamnt over betrakteleg gjennom semesteret. Dette kullet var i samanlikning med andre kull hakket mindre aktive i munnleg deltaking i seminarmøta. Det førde til meir individuell e-postkontakt og -undervisning enn vanleg. Seminarforma er uansett optimal for emnet. Interessa og tonen i seminaret var god, og stud. arbeidde godt, og godt saman. – Pandemi-regimet ved UiB frå 12/3 av, med stenging av univ. og omlegging til digital uv., fekk avgrensa konsekvensar for ALLV301; kun tre seminarmøte stod att og måtte gjerast digitale, og det var uansett ingen følgjer for eksamensforma. Emneansvarleg fekk meirarbeid. Den valde uv.-løysinga var nyskriving av manus i form av pdf, og utvida e-post-rettleiing. Men enkelte stud. uttrykte ei kjensle av einsemd og studieavmakt etter kvart. I nokre tilfelle var også studiemateriell attlagde på lesesalen; her hjelpte emneansvarleg til, og fekk bringa det nødvendige til veges under nedstenginga for dei det galdt. |
| Emne: Er emnet student-  evaluert?  Kva kom i så fall fram der?  Program: Funn i eventuelle  programstyrerapportar sist  år. | Ja. Emnet var oppe for stud.-eval. som del av det periodiske hjulet.  Det kom jamnt over positive evalueringar under kvart einaste parameter. Undervisninga vart framheva. – I fritekstfeltet kom det éi bekymringsfull melding om einsemd og studievanskar “[f]or de av oss med personlige utfordringer” under nedstengingsregimet. – 1/3 av stud. sende inn utfylt eval.skjema; eval. var anonym for emneansvarleg, og vart individuelt oversendt til studiekonsulent/adm., som har skrive saman stud.eval.-resultata.  Ukjent for emneansvarleg. |
| Var det noko som ikkje  fungerte godt nok?  Er det behov for å foreta  justeringar eller setje inn  tiltak for å forbetre emnet/  programmet?  Kva for nokre? | Nei.  Nei. |
| Andre kommentarar eller  innspel | UiB sitt korona-regime og stenginga av UiB frå 12/3 av:  Siste delen av undervisningssemesteret var spesiell. Emneansvarleg gjorde eit stort arbeid med omstilling av uv. på kort varsel. Studentane tykkjest å ha meistra den nye situasjonen rel. godt. Men stud. merka etter kvart tydeleg ei kjensle av einsemd. Den digitale uv. har likevel bunde saman på sin måte. – I ALLV301 førde stenginga av UiB til at undervisar la om og underviste digitalt, eit stort ekstraarbeid: Undervisar utvikla nyskrivne, omforeinte og digitaliserte forelesingsmanus (pdf), saman med ei utvida elektronisk individuell og kollektiv rettleiing pr e-postar (alt fungerte godt, men innebar ekstraarbeid). Har ikkje mottatt negative stud.-henvendelsar om uv.-ordningane som vart valde. – Eksamensgjennomføringa var uberørt (kommentert ovanfor). |

*Bergen, den 9. juli 2020*

**Lars Sætre** *(sign.)*

professor i allmenn litteraturvitskap /

emneansvarleg ALLV111 V2020